b'\n_START_ARTICLE_\nSaksan 18. panssaridivisioona\n_START_SECTION_\nPerustaminen\n_START_PARAGRAPH_\nDivisioona perustettiin 26. lokakuuta 1940 Chemnitziss\xc3\xa4, jolloin siihen siirrettiin 52.  motorisoitu jalkav\xc3\xa4kirykmentti 4. ja 101. motorisoitu jalkav\xc3\xa4kirykmentti 14. jalkav\xc3\xa4kidivisioonista sek\xc3\xa4 nelj\xc3\xa4 pataljoona pinnan alla kulkevia panssarivaunuja. Vuoden lopulla kaksi pataljoonaiset motorisoidut jalkav\xc3\xa4kirykmentit muodostivat 18. kiv\xc3\xa4\xc3\xa4riprikaatin. Lis\xc3\xa4ksi divisioonaan kuuluivat 6. joulukuuta perustetut kaksi pataljoonaiset 18. ja 28. panssarirykmentit ja 88. panssaritykist\xc3\xb6rykmentti sek\xc3\xa4 erilaisia divisioonajoukkoja. 18. kiv\xc3\xa4\xc3\xa4riprikaatiin oli lis\xc3\xa4ksi liitetty 52. jalkav\xc3\xa4kirykmentin I pataljoona, josta muodostettiin 18. moottoripy\xc3\xb6r\xc3\xa4pataljoona. Tykist\xc3\xb6rykmentin esikunta tuli 209. kentt\xc3\xa4tykist\xc3\xb6rykmentist\xc3\xa4, toinen patteristoista tuli 14. kentt\xc3\xa4tykist\xc3\xb6rykmentist\xc3\xa4 ja 741. kevyt kentt\xc3\xa4tykist\xc3\xb6patteristo ja 630. raskas kentt\xc3\xa4tykist\xc3\xb6patteristo muodostivat rykmentin II ja III patteriston. 28. panssarirykmentti siirrettiin 1. maaliskuuta 1941 3. panssaridivisioonaan, vaikka osasta rykmentti\xc3\xa4 muodostettiin 18. panssarirykmentin III pataljoonan runko.\n_START_SECTION_\nHistoria\n_START_PARAGRAPH_\nSaksan aloitettua hy\xc3\xb6kk\xc3\xa4yksen Neuvostoliittoon divisioona ylitti 22. kes\xc3\xa4kuuta 1941 Bug-joen k\xc3\xa4ytt\xc3\xa4en operaatio Seel\xc3\xb6ween suunniteltuja kahlauskykyisi\xc3\xa4 panssarivaunujaan. Se oli vuoden lopun Keskustan armeijaryhm\xc3\xa4ss\xc3\xa4 osallistuen muun muassa Minskin piiritystaisteluun, Smolenskin taisteluun ja Dneprjoen ylimenoon sek\xc3\xa4 Roslavin, Bryanskin, Moskovan ja Orelin taisteluihin. Etel\xc3\xa4n armeijaryhm\xc3\xa4n alueella divisioona osallistui Kiovan saartoon.'